Ericu950/Stoicheia-meter-silver huggingface dataset:
οὐ φαύλως οὖν εἰπεῖν ἔοικεν ὁ Ἀριστοτέλης ὅτι Καλλισθένης λόγῳ μὲν ἦν δυνατὸς καὶ μέγας , νοῦν δὲ οὐκ εἶχεν .
ἀλλὰ τήν γε προσκύνησιν ἰσχυρῶς ἀπωσάμενος καὶ φιλοσόφως , καὶ μόνος ἐν φανερῷ διελθὼν ἃ κρύφα πάντες οἱ βέλτιστοι καὶ πρεσβύτατοι τῶν Μακεδόνων ἠγανάκτουν , τοὺς μὲν Ἕλληνας αἰσχύνης ἀπήλλαξε μεγάλης , καὶ μείζονος Ἀλέξανδρον , ἀποτρέψας τήν προσκύνησιν , αὑτὸν δὲ ἀπώλεσεν , ἐκβιάσασθαι δοκῶν μᾶλλον ἢ πεῖσαι τὸν βασιλέα 0 .
χάρης δὲ ὁ Μιτυληναῖός φησι τὸν Ἀλέξανδρον ἐν τῷ συμποσίῳ πιόντα φιάλην προτεῖναί τινι τῶν φίλων ·
τὸν δὲ δεξάμενον πρὸς ἑστίαν ἀναστῆναι καὶ πιόντα προσκυνῆσαι πρῶτον , εἶτα φιλῆσαι τὸν Ἀλέξανδρον , καὶ κατακλιθῆναι .
πάντων δὲ τοῦτο ποιούντων ἐφεξῆς τὸν Καλλισθένην λαβόντα τήν φιάλην , οὐ προσέχοντος τοῦ βασιλέως , Ἀλλὰ Ἡφαιστίωνι προσδιαλεγομένου , πιόντα προσιέναι φιλήσοντα , Δημητρίου δὲ τοῦ προσονομαζομένου Φείδωνος εἰπόντος , ὦ βασιλεῦ , μὴ φιλήσῃς οὗτος γάρ σε μόνος οὐ προσεκύνησε , διακλῖναι τὸ φίλημα τὸν Ἀλέξανδρον , τὸν δὲ Καλλισθένη μέγα φθεγξάμενον εἰπεῖν ·
φιλήματι τοίνυν ἔλασσον ἔχων ἄπειμι .
τοιαύτης ὑπογινομένης ἀλλοτριότητος πρῶτον μὲν Ἡφαιστίων ἐπιστεύετο λέγων ὅτι συνθέμενος πρὸς αὐτὸν ὁ Καλλισθένης προσκυνῆσαι ψεύσαιτο τὴν ὁμολογίαν ἔπειτα Λυσίμαχοι καὶ Ἅγνωνες ἐπεφύοντο φάσκοντες περιϊέναι τὸν σοφιστὴν ὡς ἐπὶ καταλύσει τυραννίδος μέγα φρονοῦντα , καὶ συντρέχειν πρὸς αὐτὸν τὰ μειράκια καὶ περιέπειν ὡς μόνον ἐλεύθερον ἐν τοσαύταις μυριάσι 0 .
διὸ καὶ τῶν περὶ Ἑρμόλαον ἐπιβουλευσάντων τῷ Ἀλεξάνδρῳ καὶ φανερῶν γενομένων ἔδοξαν ἀληθέσιν ὅμοια κατηγορεῖν οἱ διαβάλλοντες , ὡς τῷ μὲν προβαλόντι πῶς ἂν ἐνδοξότατος γένοιτο ἄνθρωπος , εἶπεν , ἄν ἀποκτείνῃ τὸν ἐνδοξότατον , τὸν δὲ Ἑρμόλαον ἐπὶ τὴν πρᾶξιν παροξύνων ἐκέλευε μὴ δεδιέναι τὴν χρυσῆν κλίνην , ἀλλὰ μνημονεύειν ὅτι καὶ νοσοῦντι καὶ τιτρωσκομένῳ πρόσεισιν ἀνθρώπῳ .
καίτοι τῶν περὶ Ἑρμόλαον οὐδεὶς οὐ δὲ διὰ τῆς ἐσχάτης ἀνάγκης τοῦ Καλλισθένους κατεῖπεν .
ἀλλὰ καὶ Ἀλέξανδρος αὐτὸς εὐθὺς Κρατερῷ γράφων καὶ Ἀττάλῳ καὶ Ἀλκέτᾳ φησὶ τοὺς παῖδας βασανιζομένους ὁμολογεῖν ὡς αὐτοὶ ταῦτα πράξειαν , ἄλλος δὲ οὐδεὶς συνειδείη .
ὕστερον δὲ γράφων πρὸς Ἀντίπατρον καὶ τὸν Καλλισθένην συνεπαιτιασάμενος , οἱ μὲν παῖδες , φησὶν , ὑπὸ τῶν Μακεδόνων κατελεύσθησαν , τὸν δὲ σοφιστὴν ἐγὼ κολάσω καὶ τοὺς ἐκπέμψαντας αὐτὸν καὶ τοὺς ὑποδεχομένους ταῖς πόλεσι τοὺς ἐμοὶ ἐπιβουλεύοντας , ἄντικρυς ἔν γε τούτοις ἀποκαλυπτόμενος πρὸς Ἀριστοτέλην καὶ γὰρ ἐτέθραπτο Καλλισθένης παρ αὐτῷ διὰ τὴν συγγένειαν , ἐξ Ἡροῦς γεγονώς , ἀνεψιᾶς Ἀριστοτέλους .
ἀποθανεῖν δὲ αὐτὸν οἱ μὲν ὑπ Ἀλεξάνδρου κρεμασθέντα λέγουσιν , οἱ δὲ ἐν πέδαις δεδεμένον καὶ νοσήσαντα , Χάρης δὲ μετὰ τὴν σύλληψιν ἑπτὰ μῆνας φυλάττεσθαι δεδεμένον , ὡς ἐν τῷ συνεδρίῳ κριθείη παρόντος Ἀριστοτέλους , ἐν αἷς δὲ ἡμέραις Ἀλέξανδρος ἐτρώθη περὶ τὴν Ἰνδίαν , ἀποθανεῖν ὑπέρπαχυν γενόμενον καὶ φθειριάσαντα 0 .
ταῦτα μὲν οὖν ὕστερον ἐπράχθη .
δημάρατος δὲ ὁ Κορίνθιος ἤδη πρεσβύτερος ὢν ἐφιλοτιμήθη πρὸς Ἀλέξανδρον ἀναβῆναι καὶ θεασάμενος αὑτὸν εἶπε μεγάλης ἡδονῆς ἐστερῆσθαι τοὺς Ἕλληνας , ὅσοι τεθνήκασι πρὶν ἰδεῖν Ἀλέξανδρον ἐν τῷ Δαρείου θρόνῳ καθήμενον .
οὐ μὴν ἐπὶ πλέον γε τῆς πρὸς αὑτὸν εὐνοίας τοῦ βασιλέως ἀπέλαυσεν , ἀλλ ἐξ ἀρρωστίας ἀποθανὼν ἐκηδεύθη μεγαλοπρεπῶς , καὶ τάφον ἔχωσεν ὁ στρατὸς ἐπ αὐτῷ τῇ περιμέτρῳ μέγαν , ὕψος δὲ πηχῶν ὀγδοήκοντα ·
τὰ δὲ λείψανα τέθριππον κεκοσμημένον λαμπρῶς ἐπὶ θάλασσαν κατεκόμισε .
μέλλων δὲ ὑπερβάλλειν εἰς τὴν Ἰνδικὴν , ὡς ἑώρα πλήθει λαφύρων τὴν στρατιὰν ἤδη βαρεῖαν καὶ δυσκίνητον οὖσαν , ἅμ ἡμέρᾳ συνεσκευασμένων τῶν ἁμαξῶν , πρώτας μὲν ὑπέπρησε τὰς αὐτοῦ καὶ τῶν ἑταίρων , μετὰ δὲ ταύτας ἐκέλευσε καὶ ταῖς τῶν Μακεδόνων ἐνεῖναι πῦρ .
καὶ τοῦ πράγματος τὸ βούλευμα μεῖζον ἐφάνη καὶ δεινότερον ἢ τὸ ἔργον 0 .
ὀλίγους μὲν γὰρ ἠνίασεν , οἱ δὲ πλεῖστοι βοῇ καὶ ἀλαλαγμῷ μετὰ ἐνθουσιασμοῦ τὰ μὲν ἀναγκαῖα τοῖς δεομένοις μεταδιδόντες , τὰ δὲ περιόντα τῆς χρείας αὐτοὶ κατακαίοντες καὶ διαφθείροντες ὁρμῆς καὶ προθυμίας ἐνεπίμπλασαν τὸν Ἀλέξανδρον .
ἤδη δὲ καὶ φοβερὸς ἦν καὶ ἀπαραίτητος κολαστὴς τῶν πλημμελούντων .
καὶ γὰρ Μένανδρόν τινα τῶν ἑταίρων ἄρχοντα φρουρίου καταστήσας , ὡς οὐκ ἐβούλετο μένειν , ἀπέκτεινε , καὶ τῶν ἀποστάντων βαρβάρων Ὀρσοδάτην αὐτὸς κατετόξευσε .
προβάτου δὲ τεκόντος ἄρνα περὶ τῇ κεφαλῇ σχῆμα καὶ χρῶμα τιάρας ἔχοντα καὶ διδύμους ἑκατέρωθεν αὐτοῦ , βδελυχθεὶς τὸ σημεῖον ἐκαθάρθη μὲν ὑπὸ τῶν Βαβυλωνίων , οὓς ἐξ ἔθους ἐπήγετο πρὸς τὰ τοιαῦτα ·
διελέχθη δὲ πρὸς τοὺς φίλους ὡς οὐ δι αὑτόν , ἀλλὰ δι ἐκείνους ταράττοιτο , μὴ τὸ κράτος εἰς ἀγεννῆ καὶ ἄναλκιν ἄνθρωπον ἐκλιπόντος αὐτοῦ περιστήσῃ τὸ δαιμόνιον .
οὐ μὴν ἀλλὰ βέλτιόν τι σημεῖον γενόμενον τὴν ἀθυμίαν ἔλυσεν .
ὁ γὰρ ἐπὶ τῶν στρωματοφυλάκων τεταγμένος ἀνὴρ Μακεδὼν , ὄνομα Πρόξενος , τῇ βασιλικῇ σκηνῇ χώραν ὀρύττων παρὰ τὸν Ὦξον ποταμόν ἀνεκάλυψε πηγὴν ὑγροῦ λιπαροῦ καὶ πιμελώδους ·
ἀπαντλουμένου δὲ τοῦ πρώτου καθαρὸν ἀνέβλυζεν ἤδη καὶ διαυγές ἔλαιον , οὔ τε ὀσμῇ δοκοῦν οὔ τε γεύσει ἐλαίου διαφέρειν , στιλπνότητά τε καὶ λιπαρότητα παντάπασιν ἀπαράλλακτον , καὶ ταῦτα τῆς χώρας μη δὲ ἐλαίας φερούσης .
λέγεται μὲν οὖν καὶ τὸν Ὦξον αὐτὸν εἶναι μαλακώτατον ὕδωρ , ὥστε τὸ δέρμα τοῖς λουομένοις ἐπιλιπαίνειν .
οὐ μὴν ἀλλὰ θαυμαστῶς Ἀλέξανδρος ἡσθεὶς δῆλός ἐστιν ἐξ ὧν γράφει πρὸς Ἀντίπατρον , ἐν τοῖς μεγίστοις τοῦτο τῶν ἀπὸ τοῦ θεοῦ γεγονότων αὐτῷ τιθέμενος , οἱ δὲ μάντεις ἐνδόξου μὲν στρατείας , ἐπιπόνου δὲ καὶ χαλεπῆς τὸ σημεῖον ἐποιοῦντο ·
πόνων γὰρ ἀρωγὴν ἔλαιον ἀνθρώποις ὑπὸ θεοῦ δεδόσθαι 0 .
πολλοὶ μὲν οὖν κατὰ τὰς μάχας αὐτῷ κίνδυνοι συνέπεσον καὶ τραύμασι νεανικοῖς ἀπήντησε , τὴν δὲ πλείστην φθορὰν ἀπορίαι τῶν ἀναγκαίων καὶ δυσκρασίαι τοῦ περιέχοντος ἀπειργάσαντο τῆς στρατιᾶς , αὐτὸς δὲ τόλμῃ τὴν τύχην ὑπερβαλέσθαι καὶ τὴν δύναμιν ἀρετῇ φιλοτιμούμενος , οὐδὲν ᾤετο τοῖς θαρροῦσιν ἀνάλωτον οὐ δὲ ὀχυρὸν εἶναι τοῖς ἀτόλμοις .
λέγεται δὲ τὴν Σισιμίθρου πολιορκῶν πέτραν ἄβατον οὖσαν καὶ ἀπότομον ἀθυμούντων τῶν στρατιωτῶν ἐρωτῆσαι τὸν Ὀξυάρτην ποῖός τις αὐτὸς εἴη τὴν ψυχὴν ὁ Σισιμίθρης .
φήσαντος δὲ τοῦ Ὀξυάρτου δειλότατον ἀνθρώπων , λέγεις σύ γε , φάναι , τὴν πέτραν ἁλώσιμον ἡμῖν εἶναι τὸ γὰρ ἄρχον αὐτῆς οὐκ ὀχυρόν ἐστι 0 .
ταύτην μὲν οὖν ἐκφοβήσας τὸν Σισιμίθρην ἔλαβεν .
ἑτέρᾳ δὲ ὁμοίως ἀποτόμῳ προσβαλὼν τοὺς νεωτέρους τῶν Μακεδόνων παρώρμα , καὶ Ἀλέξανδρόν τινα καλούμενον μὲν προσαγορεύσας , ἀλλὰ σοί γε , εἶπεν , ἀνδραγαθεῖν προσήκει καὶ διὰ τὴν ἐπωνυμίαν .
ἐπεὶ δὲ λαμπρῶς ὁ νεανίας ἀγωνιζόμενος ἔπεσεν , οὐ μετρίως ἐδήχθη .
τῇ δὲ καλουμένῃ Νύσῃ τῶν Μακεδόνων ὀκνούντων προσάγειν 0 ;
καὶ γάρ ποταμὸς ἦν πρὸς αὐτῇ βαθὺσ ἐπιστὰς , τί γὰρ , εἶπεν , ὁ κάκιστος ἐγὼ νεῖν οὐκ ἔμαθον καὶ ἤδη ἔχων τὴν ἀσπίδα περᾶν ἠθέλησεν .
ἐπεὶ δὲ καταπαύσαντος τὴν μάχην αὐτοῦ παρῆσαν ἀπὸ τῶν πολιορκουμένων πόλεων πρέσβεις δεησόμενοι , πρῶτον μὲν ὀφθεὶς ἀθεράπευτος ἐν τοῖς ὅπλοις ἐξέπληξεν αὐτούς ·
ἔπειτα προσκεφαλαίου τινὸς αὐτῷ κομισθέντος ἐκέλευσε λαβόντα καθίσαι τὸν πρεσβύτατον ·
ἄκουφις ἐκαλεῖτο .
θαυμάσας οὖν τὴν λαμπρότητα καὶ φιλανθρωπίαν ὁ Ἄκουφις ἠρώτα τί βούλεται ποιοῦντας αὐτοὺς ἔχειν φίλους .
φήσαντος δὲ τοῦ Ἀλεξάνδρου , σὲ μὲν ἄρχοντα καταστήσαντας αὑτῶν , πρὸς δὲ ἡμᾶς πέμψαντας ἑκατὸν ἄνδρας τοὺς ἀρίστους , γελάσας ὁ Ἄκουφις , ἀλλὰ βέλτιον , εἶπεν , ἄρξω , βασιλεῦ , τοὺς κακίστους πρὸς σὲ πέμψας μᾶλλον ἢ τοὺς ἀρίστους 0 1 .
ὁ δὲ Ταξίλης λέγεται μέν τῆς Ἰνδικῆς ἔχειν μοῖραν Οὐκ ἀποδέουσαν Αἰγύπτου τὸ μέγεθος , εὔβοτον δέ καὶ καλλίκαρπον ἔν τοῖς μάλιστα , σοφὸς δέ τις ἀνὴρ εἶναι , καὶ τὸν Ἀλέξανδρον ἀσπασάμενος , τί δεῖ πολέμων , φάναι , καὶ μάχης ἡμῖν , Ἀλέξανδρε , πρὸς ἀλλήλους , εἰ μή τε ὕδωρ ἀφαιρησόμενος ἡμῶν ἀφῖξαι μή τε τροφὴν ἀναγκαίαν , ὑπὲρ ὧν μόνων ἀνάγκη διαμάχεσθαι νοῦν ἔχουσιν ἀνθρώποις 0 ;
τοῖς δὲ ἄλλοις χρήμασι καὶ κτήμασι λεγομένοις , εἰ μέν εἰμι κρείττων , ἕτοιμος εὖ ποιεῖν , εἰ δὲ ἥττων , οὐ φεύγω χάριν ἔχειν εὖ παθών 0 1 .
ἡσθεὶς οὖν ὁ Ἀλέξανδρος καὶ δεξιωσάμενος αὐτόν , ἦ που νομίζεις , ἔφη , δίχα μάχης ἔσεσθαι τὴν ἔντευξιν ἡμῖν ἀπὸ τοιούτων λόγων καὶ φιλοφροσύνης ;
ἀλλ οὐδέν σοι πλέον ἐγὼ γὰρ ἀγωνιοῦμαι πρὸς σὲ καὶ διαμαχοῦμαι ταῖς χάρισιν , ὥς μου χρηστὸς ὢν μὴ περιγένῃ .
λαβὼν δὲ δῶρα πολλὰ καὶ δοὺς πλείονα τέλος χίλια τάλαντα νομίσματος αὐτῷ προέπιεν .
ἐφ οἷς τούς μέν φίλους ἰσχυρῶς ἐλύπησε , τῶν δὲ βαρβάρων πολλοὺς ἐποίησεν ἡμερωτέρως ἔχειν πρὸς αὐτόν .
ἐπεὶ δὲ τῶν Ἰνδῶν οἱ μαχιμώτατοι μισθοφοροῦντες ἐπεφοίτων ταῖς πόλεσιν ἐρρωμένως ἀμύνοντες καὶ πολλὰ τὸν Ἀλέξανδρον ἐκακοποίουν , σπεισάμενος ἔν τινι πόλει πρὸς αὐτούς ἀπιόντας ἐν ὁδῷ λαβὼν ἅπαντας ἀπέκτεινε .
καὶ τοῦτο τοῖς πολεμικοῖς ἔργοις αὐτοῦ , τὰ ἄλλα νομίμως καὶ βασιλικῶς πολεμήσαντος , ὥσπερ κηλὶς πρόσεστιν 0 .
οὐκ ἐλάσσονα δὲ τούτων οἱ φιλόσοφοι πράγματα παρέσχον αὐτῷ , τούς τε προστιθεμένους τῶν βασιλέων κακίζοντες καὶ τούς ἐλευθέρους δήμους ἀφιστάντες .
διὸ καὶ τούτων πολλοὺς ἐκρέμασε .
τὰ δὲ πρὸς Πῶρον αὐτὸς ἐν ταῖς ἐπιστολαῖς ὡς ἐπράχθη γέγραφε .
φησὶ γάρ ἐν μέσῳ τῶν στρατοπέδων τοῦ Ὑδάσπου ῥέοντος ἀντιπόρους ἱστάντα τοὺς ἐλέφαντας ἀεὶ τὸν Πῶρον ἐπιτηρεῖν τὴν διάβασιν .
αὐτόν μὲν οὖν καθ ἡμέραν ἑκάστην ψόφον ποιεῖν καὶ θόρυβον ἐν τῷ στρατοπέδῳ πολύν , ἐθίζοντα τοὺς βαρβάρους μὴ φοβεῖσθαι ·
νυκτὸς δὲ χειμερίου καὶ ἀσελήνου λαβόντα τῶν πεζῶν μέρος , ἱππεῖς δὲ τοὺς κρατίστους , καὶ προελθόντα πόρρω τῶν πολεμίων διαπερᾶσαι πρὸς νῆσον οὐ μεγάλην 0 .
ἐνταῦθα δὲ ῥαγδαίου μὲν ἐκχυθέντος ὄμβρου , πρηστήρων δὲ πολλῶν καὶ κεραυνῶν εἰς τὸ στρατόπεδον φερομένων , ὅμως ὁρῶν ἀπολλυμένους τινὰς καὶ συμφλεγομένους ὑπὸ τῶν κεραυνῶν ἀπὸ τῆς νησῖδος ἄρας προσφέρεσθαι ταῖς ἀντιπέρας ὄχθαις .
τραχὺν δὲ τὸν Ὑδάσπην ὑπὸ τοῦ χειμῶνος ἐπιόντα καὶ μετέωρον , ἔκρηγμα ποιῆσαι μέγα , καὶ πολὺ μέρος ἐκείνῃ φέρεσθαι τοῦ ῥεύματος 0 ·
αὐτοὺς δὲ δέξασθαι τὸ μέσον οὐ βεβαίως , ἅτε δὴ συνολισθάνον καὶ περιρρηγνύμενον .
ἐνταῦθα δὲ εἰπεῖν φασιν αὐτόν ·
ὦ Ἀθηναῖοι , ἆρά γε πιστεύσαιτε ἂν ἡλίκους ὑπομένω κινδύνους ἕνεκα τῆς παρ ὑμῖν εὐδοξίας ;
ἀλλὰ τοῦτο μὲν Ὀνησίκριτος εἴρηκεν , αὐτὸς δέ φησι τὰς σχεδίας ἀφέντας αὐτοὺς μετὰ τῶν ὅπλων τὸ ἔκρηγμα διαβαίνειν ἄχρι μαστῶν βρεχομένους , διαβὰς δὲ τῶν πεζῶν εἴκοσι σταδίους προϊππεῦσαι , λογιζόμενος , εἰ μὲν οἱ πολέμιοι τοῖς ἵπποις προσβάλοιεν , πολὺ κρατήσειν , εἰ δὲ κινοῖεν τὴν φάλαγγα , φθήσεσθαι τοὺς πεζοὺς αὐτῷ προσγενομένους θάτερον δὲ συμβῆναι .
τῶν γάρ ἱππέων χιλίους καὶ τῶν ἁρμάτων ἑξήκοντα συμπεσόντα τρεψάμενος , τὰ μὲν ἅρματα λαβεῖν ἅπαντα , τῶν δ ἱππέων ἀνελεῖν τετρακοσίους , οὕτω δὴ συμφρονήσαντα τὸν Πῶρον ὡς αὐτὸς εἴη διαβεβηκὼς Ἀλέξανδρος , ἐπιέναι μετὰ πάσης τῆς δυνάμεως , πλὴν ὅσον ἐμποδὼν εἶναι τοῖς διαβαίνουσι τῶν Μακεδόνων ἀπέλιπε .
φοβηθεὶς δὲ τὰ θηρία καὶ τὸ πλῆθος τῶν πολεμίων αὐτὸς μὲν ἐνσεῖσαι κατὰ θάτερον κέρας , Κοῖνον δὲ τῷ δεξιῷ προσβαλεῖν κελεῦσαι , γενομένης δὲ τροπῆς ἑκατέρωθεν ἀναχωρεῖν ἀεὶ πρὸς τὰ θηρία καὶ συνειλεῖσθαι τοὺς ἐκβιαζομένους , ὅθεν ἤδη τὴν μάχην ἀναμεμιγμένην εἶναι , καὶ μόλις ὀγδόης ὥρας ἀπειπεῖν τοὺς πολεμίους , ταῦτα μὲν οὖν ὁ τῆς μάχης ποιητὴς αὐτὸς ἐν ταῖς ἐπιστολαῖς εἴρηκεν .
οἱ δὲ πλεῖστοι τῶν συγγραφέων ὁμολογοῦσι τὸν Πῶρον ὑπεραίροντα τεσσάρων πηχῶν σπιθαμῇ τὸ μῆκος ἱππότου μηδὲν ἀποδεῖν πρὸς τὸν ἐλέφαντα συμμετρίᾳ διὰ τὸ μέγεθος καὶ τὸν ὄγκον τοῦ σώματος ·
καίτοι μέγιστος ἦν ὁ ἐλέφας σύνεσιν δὲ θαυμαστὴν ἐπεδείξατο καὶ κηδεμονίαν τοῦ βασιλέως , ἐρρωμένου μὲν ἔτι θυμῷ τοὺς προσμαχομένους ἀμυνόμενος καὶ ἀνακόπτων , ὡς δὲ ᾔσθετο βελῶν πλήθει καὶ τραυμάτων κάμνοντα , δείσας μὴ περιρρυῇ , τοῖς μὲν γόνασιν εἰς γῆν ὑφῆκε πρᾴως ἑαυτόν , τῇ δὲ προνομαίᾳ λαμβάνων ἀτρέμα τῶν δορατίων ἕκαστον ἐξῄρει τοῦ σώματος .
ἐπεὶ δὲ ληφθέντα τὸν Πῶρον ὁ Ἀλέξανδρος ἠρώτα πῶς αὐτῷ χρήσηται , βασιλικῶς , εἶπε προσπυθομένου δὲ μή τι ἄλλο λέγει , πάντα , εἶπεν , ἐστὶν ἐν τῷ βασιλικῶς .
οὐ μόνον οὖν ἀφῆκεν αὐτόν ἄρχειν ὧν ἐβασίλευε , σατράπην καλούμενον , ἀλλὰ καὶ προσέθηκε χώραν τοὺς αὐτόνομους καταστρεψάμενος , ἐν ᾗ πεντεκαίδεκα μὲν ἔθνη , πόλεις δὲ πεντακισχιλίας ἀξιολόγους , κώμας δὲ παμπόλλας εἶναί φασιν ἄλλην δὲ τρὶς τοσαύτην ἧς Φίλιππόν τινα τῶν ἑταίρων σατράπην ἀπέδειξεν 0 .
ἐκ δὲ τῆς πρὸς Πῶρον μάχης καὶ ὁ Βουκεφάλας ἐτελεύτησεν , οὐκ εὐθύς , ἀλλ ὕστερον , ὡς οἱ πλεῖστοι λέγουσιν ἀπὸ τραυμάτων θεραπευόμενος , ὡς δὲ Ὀνησίκριτος , διὰ γῆρας ὑπέρπονος γενόμενος 0 1 ·
τριάκοντα γὰρ ἐτῶν ἀποθανεῖν αὐτόν , ἐδήχθη δ ἰσχυρῶς Ἀλέξανδρος , οὐδὲν ἄλλο ἢ συνήθη καὶ φίλον ἀποβεβληκέναι νομίζων 0 ·
καὶ πόλιν οἰκίσας ἐπ αὐτῷ παρὰ τὸν Ὑδάσπην Βουκεφαλίαν προσηγόρευσε .
λέγεται δὲ καὶ κύνα Περίταν ὄνομα τεθραμμένον ὑπ αὐτοῦ καὶ στεργόμενον ἀποβαλών κτίσαι πόλιν ἐπώνυμον .
τοῦτο δὲ Σωτίων φησὶ Ποτάμωνος ἀκοῦσαι τοῦ Λεσβίου .
τοὺς μέντοι Μακεδόνας ὁ πρὸς Πῶρον ἀγὼν ἀμβλυτέρους ἐποίησε καὶ τοῦ πρόσω τῆς Ἰνδικῆς ἔτι προελθεῖν ἐπέσχε .
μόλις γὰρ ἐκεῖνον ὠσάμενοι δισμυρίοις πεζοῖς καὶ δισχιλίοις ἱππεῦσι παραταξάμενον , ἀντέστησαν ἰσχυρῶς Ἀλεξάνδρῳ βιαζομένῳ καὶ τὸν Γάγγην περᾶσαι ποταμόν , εὖρος μὲν αὐτοῦ δύο καὶ τριάκοντα σταδίων εἶναι πυνθανόμενοι καὶ βάθος ὀργυιὰς ἑκατόν , ἀντιπέρας δὲ τὰς ὄχθας ἀποκεκρύφθαι πλήθεσιν ὅπλων καὶ ἵππων καὶ ἐλεφάντων .
ἐλέγοντο γὰρ ὀκτὼ μὲν μυριάδας ἱπποτῶν , εἴκοσι δὲ πεζῶν , ἅρματα δὲ ὀκτακισχίλια καὶ μαχίμους ἐλέφαντας ἑξακισχιλίους ἔχοντες οἱ Γανδαριτῶν καὶ Πραισίων βασιλεῖς ὑπομένειν .
καὶ κόμπος οὐκ ἦν περὶ ταῦτα .
ἀνδρόκοττος γὰρ ὕστερον οὐ πολλῷ βασιλεύσας Σελεύκῳ πεντακοσίους ἐλέφαντας ἐδωρήσατο , καὶ στρατοῦ μυριάσιν ἑξήκοντα τὴν Ἰνδικὴν ἐπῆλθεν ἅπασαν καταστρεφόμενος .
τὸ μὲν οὖν πρῶτον ὑπὸ δυσθυμίας καὶ ὀργῆς αὐτόν εἰς τὴν σκηνὴν καθείρξας ἔκειτο , χάριν οὐδεμίαν εἰδὼς τοῖς διαπεπραγμένοις εἰ μὴ περάσειε τὸν Γάγγην , ἀλλ ἐξομολόγησιν ἥττης τιθέμενος τὴν ἀναχώρησιν .
ὡς δὲ οἵ τε φίλοι τὰ εἰκότα παρηγοροῦντες αὐτόν οἵ τε στρατιῶται κλαυθμῷ καὶ βοῇ προσιστάμενοι ταῖς θύραις ἱκέτευον , ἐπικλασθεὶς ἀνεζεύγνυε , πολλὰ πρὸς δόξαν ἀπατηλὰ καὶ σοφιστικὰ μηχανώμενος .
καὶ γὰρ ὅπλα μείζονα καὶ φάτνας ἵππων καὶ χαλινοὺς βαρυτέρους κατασκευάσας ἀπέλιπέ τε καὶ διέρριψεν ἱδρύσατο δὲ βωμοὺς θεῶν , οὓς μέχρι νῦν οἱ Πραισίων βασιλεῖς διαβαίνοντες σέβονται καὶ θύουσιν Ἑλληνικὰς θυσίας .
ἀνδρόκοττος δὲ μειράκιον ὢν αὐτόν Ἀλέξανδρον εἶδε , καὶ λέγεται πολλάκις εἰπεῖν ὕστερον ὡς παρ οὐδὲν ἦλθε τὰ πράγματα λαβεῖν Ἀλέξανδρος , μισουμένου τε καὶ καταφρονουμένου τοῦ βασιλέως διὰ μοχθηρίαν καὶ δυσγένειαν .
ἐντεῦθεν ὁρμήσας Ἀλέξανδρος τὴν ἔξω θάλασσαν ἐπιδεῖν , καὶ πολλὰ πορθμεῖα κωπήρη καὶ σχεδίας πηξάμενος , ἐκομίζετο τοῖς ποταμοῖς ὑποφερόμενος σχολαίως .
ὁ δὲ πλοῦς οὐκ ἀργὸς ἦν οὐ δὲ ἀπόλεμος , προσβάλλων δὲ ταῖς πόλεσι καὶ ἀποβαίνων ἐχειροῦτο πάντα , πρὸς δὲ τοῖς καλουμένοις Μαλλοῖς , οὕς φασιν Ἰνδῶν μαχιμωτάτους γενέσθαι , μικρὸν ἐδέησε κατακοπῆναι .
τοὺς μὲν γὰρ ἀνθρώπους βέλεσιν ἀπὸ τῶν τειχῶν ἀπεσκέδασε , πρῶτος δὲ διὰ κλίμακος τεθείσης ἀναβὰς ἐπὶ τ ὁ τεῖχος , ὡς ἥ τε κλίμαξ συνετρίβη καὶ τῶν βαρβάρων ὑφισταμένων παρὰ τὸ τεῖχος ἐλάμβανε πληγὰς κάτωθεν , ὀλιγοστὸς ὢν συστρέψας ἑαυτὸν εἷς μέσους ἀφῆκε τοὺς πολεμίους καὶ κατὰ τύχην ὀρθὸς ἔστη .
τιναξαμένου δὲ τοῖς ὅπλοις , ἔδοξαν οἱ βάρβαροι σέλας τι καὶ φάσμα πρὸ τοῦ σώματος φέρεσθαι διὸ καὶ τὸ πρῶτον ἔφυγον καὶ διεσκεδάσθησαν ·
ὡς δὲ εἶδον αὐτὸν μετὰ δυεῖν ὑπασπιστῶν , ἐπιδραμόντες οἱ μὲν ἐκ χειρὸς ξίφεσι καὶ δόρασι διὰ τῶν ὅπλων συνετίτρωσκον ἀμυνόμενον , εἷς δὲ μικρὸν ἀπωτέρω στάς ἐφῆκεν ἀπὸ τόξου βέλος οὕτως εὔτονον καὶ βίαιον ὥστε τὸν θώρακα διακόψαν ἐμπαγῆναι τοῖς περὶ τὸν μασθὸν ὀστέοις .
πρὸς δὲ τὴν πληγὴν ἐνδόντος αὐτοῦ καὶ τὸ σῶμα κάμψαντος , ὁ μὲν βαλὼν ἐπέδραμε βαρβαρικὴν μάχαιραν σπασάμενος , Πευκέστας δὲ καὶ Λιμναῖος προέστησαν ὧν πληγέντων ἑκατέρων ὁ μὲν ἀπέθανε , Πευκέστας δὲ ἀντεῖχε , τὸν δὲ βάρβαρον Ἀλέξανδρος ἀπέκτεινεν .
αὐτὸς δὲ τραύματα πολλὰ λαβών , τέλος δὲ πληγεὶς ὑπέρῳ κατὰ τοῦ τραχήλου , προσήρεισε τῷ τείχει τὸ σῶμα , βλέπων πρὸς τοὺς πολεμίους .
ἐν τούτῳ δὲ τῶν Μακεδόνων περιχυθέντων ἁρπασθεὶς ἀναίσθητος ἤδη τῶν περὶ αὐτὸν ἐπὶ σκηνῆς ἐκομίζετο .
καὶ παραυτίκα μὲν ὡς τεθνεῶτος ἦν λόγος ἐν τῷ στρατοπέδῳ χαλεπῶς δὲ καὶ πολυπόνως τὸν ὀϊστὸν ἐκπρισάντων ξύλινον ὄντα , καὶ τοῦ θώρακος οὕτω μόλις ἀπολυθέντος , περὶ τὴν ἐκκοπὴν ἐγίνοντο τῆς ἀκίδος ἐνδεδυκυίας ἑνὶ τῶν ὀστέων .
λέγεται δὲ τὸ μὲν πλάτος τριῶν δακτύλων εἶναι , τὸ δὲ μῆκος τεσσάρων 0 .
διὸ ταῖς λιποθυμίαις ἔγγιστα θανάτου συνελαυνόμενος ἐξαιρουμένης αὐτῆς , ὅμως ἀνέλαβε , καὶ διαφυγὼν τὸν κίνδυνον , ἔτι δὲ ἀσθενὴς ὢν καὶ πολὺν χρόνον ἐν διαίτῃ καὶ θεραπείαις ἔχων αὑτόν , ἔξω θορυβοῦντας ὡς ᾔσθετο ποθοῦντας αὐτὸν ἰδεῖν τοὺς Μακεδόνας , λαβὼν ἱμάτιον προῆλθε , καὶ θύσας τοῖς θεοῖς αὖθις ἀνήχθη καὶ παρεκομίζετο χώραν τε πολλὴν καὶ πόλεις μεγάλας καταστρεφόμενος .
τῶν δὲ Γυμνοσοφιστῶν τοὺς μάλιστα τὸν Σάββαν ἀναπείσαντας ἀποστῆναι καὶ κακὰ πλεῖστα τοῖς Μακεδόσι παρασχόντας λαβὼν δέκα , δεινοὺς δοκοῦντας εἶναι περὶ τὰς ἀποκρίσεις καὶ βραχυλόγους , ἐρωτήματα πρ οὔβαλεν αὐτοῖς ἄπορα , φήσας ἀποκτενεῖν τὸν μὴ ὀρθῶς ἀποκρινάμενον πρῶτον , εἶτα ἐφεξῆς οὕτω τοὺς ἄλλους ἕνα δὲ τὸν πρεσβύτατον ἐκέλευσε κρίνειν .
ὁ μὲν οὖν πρῶτος ἐρωτηθείς πότερον οἴεται τοὺς ζῶντας εἶναι πλείονας ἢ τοὺς τεθνηκότας , ἔφη τοὺς ζῶντας οὐκέτι γὰρ εἶναι τοὺς τεθνηκότας 0 .
ὁ δὲ δεύτερος , πότερον τὴν γῆν ἢ τὴν θάλατταν μείζονα τρέφειν θηρία , τὴν γῆν ταύτης γὰρ μέρος εἶναι τὴν θάλατταν 0 1 .
ὁ δὲ τρίτος , ποῖόν ἐστι ζῷον πανουργότατον , ὃ μέχρι νῦν , εἶπεν , ἄνθρωπος οὐκ ἔγνωκεν .
ὁ δὲ τέταρτος ἀνακρινόμενος τίνι λογισμῷ τὸν Σάββαν ἀπέστησεν , ἀπεκρίνατο , καλῶς ζῆν βουλόμενος αὐτὸν ἢ καλῶς ἀποθανεῖν .
ὁ δὲ πέμπτος ἐρωτηθείς πότερον οἴεται τὴν ἡμέραν ἢ τὴν νύκτα προτέραν γεγονέναι , τὴν ἡμέραν , εἶπεν , ἡμέρᾳ μιᾷ καὶ προσεπεῖπεν οὗτος , θαυμάσαντος τοῦ βασιλέως , ὅτι τῶν ἀπόρων ἐρωτήσεων ἀνάγκη καὶ τὰς ἀποκρίσεις ἀπόρους εἶναι 0 .
μεταβαλὼν οὖν τὸν ἕκτον ἠρώτα πῶς ἄν τις φιληθείη μάλιστα ·
ἂν κράτιστος ὤν , ἔφη , μὴ φοβερὸς ᾖ .
τῶν δὲ λοιπῶν τριῶν ὁ μὲν ἐρωτηθείς πῶς ἄν τις ἐξ ἀνθρώπων γένοιτο θεός , εἴ τι πράξειεν , εἶπεν , ὃ πρᾶξαι δυνατὸν ἀνθρώπῳ μὴ ἔστιν ὁ δὲ περὶ ζῳῆς καὶ θανάτου , πότερον ἰσχυρότερον , ἀπεκρίνατο τὴν ζῳήν τοσαῦτα κακὰ φέρουσαν 0 .
ὁ δὲ τελευταῖος , μέχρι τίνος ἀνθρώπῳ καλῶς ἔχον ζῆν , μέχρι οὗ μὴ νομίζει τὸ τεθνάναι τοῦ ζῆν ἄμεινον 0 .
οὕτω δὴ τραπόμενος πρὸς τὸν δικαστήν ἐκέλευσεν ἀποφαίνεσθαι .
τοῦ δὲ ἕτερον ἑτέρου χεῖρον εἰρηκέναι φήσαντος οὐκοῦν ἔφη , σὺ πρῶτος ἀποθανῇ τοιαῦτα κρίνων οὐκ ἄν γε , εἶπεν , ὦ βασιλεῦ , εἰ μὴ σὺ ψεύδῃ φήσας πρῶτον ἀποκτενεῖν τὸν ἀποκρινάμενον κάκιστα 0 .
τούτους μὲν οὖν ἀφῆκε δωρησάμενος πρὸς δὲ τοὺς ἓν δόξῃ μάλιστα καί καθ αὑτοὺς ἐν ἡσυχίᾳ ζῶντας ἔπεμψεν Ὀνησίκριτον , ἀφικέσθαι δεόμενος πρὸς αὐτὸν , ὁ δὲ Ὀνησίκριτος ἦν φιλόσοφος τῶν Διογένει τῷ κυνικῷ συνεσχολακότων .
καί φησι τὸν μὲν Καλανὸν ὑβριστικῶς πάνυ καί τραχέως κελεύειν ἀποδύντα τὸν χιτῶνα γυμνὸν ἀκροᾶσθαι τῶν λόγων ἄλλως δὲ οὐ διαλέξεσθαι πρὸς αὐτὸν , οὐ δ εἰ παρὰ τοῦ Διὸς ἀφῖκται τὸν δὲ Δάνδαμιν πρᾳότερον εἶναι , καί διακούσαντα περὶ Σωκράτους καί Πυθαγόρου καί Διογένους εἰπεῖν ὡς εὐφυεῖς μὲν αὐτῷ γεγονέναι δοκοῦσιν οἱ ἄνδρες , λίαν δὲ τοὺς νόμους αἰσχυνόμενοι βεβιωκέναι .
ἄλλοι δέ φασι τὸν Δάνδαμιν οὐδὲν εἰπεῖν ἀλλ ἢ τοσοῦτον μόνον τίνος χάριν ὁ Ἀλέξανδρος ὁδὸν τοσαύτην δεῦρ ἦλθε ;
τὸν μέντοι Καλανὸν ἔπεισεν ὁ Ταξίλης ἐλθεῖν πρὸς Ἀλέξανδρον .
ἐκαλεῖτο δὲ Σφίνης ἐπεὶ δὲ κατ Ἰνδικὴν γλῶτταν τῷ καλὲ προσαγορεύων ἀντὶ τοῦ χαίρειν τοὺς ἐντυγχάνοντας ἠσπάζετο , Καλανὸς ὑπὸ τῶν Ἑλλήνων ὠνομάσθη .
τοῦτον δὲ λέγεται καί τὸ παράδειγμα τῆς ἀρχῆς τῷ Ἀλεξάνδρῳ προθέσθαι .
καταβαλὼν γὰρ ἐν μέσῳ βύρσαν τινὰ ξηρὰν καί κατεσκληκυῖαν ἐπάτησε τὸ ἄκρον ἡ δὲ εἰς ἓν πιεσθεῖσα τοῖς ἄλλοις ἐπήρθη μέρεσι .
καί τοῦτο περιϊὼν ἐν κύκλῳ καί πιέζων καθ ἕκαστον ἐδείκνυε γιγνόμενον , ἄχρι οὗ τὸ μέσον ἐπιστὰς κατέσχε καί πάντα οὕτως ἠρέμησεν .
ἐβούλετο δὲ ἡ εἰκὼν ἔνδειξις εἶναι τοῦ τὰ μέσα δεῖν μάλιστα τῆς ἀρχῆς πιέζειν καὶ μὴ μακρὰν ἀποπλανᾶσθαι τὸν Ἀλέξανδρον .
ἡ δὲ διὰ τῶν ποταμῶν πρὸς τὴν θάλατταν ὑπαγωγὴ μηνῶν ἑπτὰ χρόνον ἀνάλωσεν .
ἐμβαλὼν δὲ ταῖς ναυσὶν εἰς τὸν Ὠκεανόν ἀνέπλευσε πρὸς νῆσον ἣν Σκιλλοῦστιν αὐτὸς ὠνόμασεν , ἕτεροι δὲ Ψιλτοῦκιν 0 .
ἐνταῦθα δὲ ἀποβὰς ἔθυε τοῖς θεοῖς , καὶ τὴν φύσιν ἐπεῖδε τοῦ πελάγους καὶ τῆς παραλίας ὅσον ἐφικτὸν ἦν .
εἶτα ἐπευξάμενος μηδένα μετ αὐτὸν ἀνθρώπων ὑπερβῆναι τοὺς ὅρους τῆς στρατείας ἀνέστρεφε .
καὶ τὰς μὲν ναῦς ἐκέλευσε περιπλεῖν ἐν δεξιᾷ τὴν Ἰνδικὴν ἐχούσας , ἡγεμόνα μὲν Νέαρχον ἀποδείξας , ἀρχικυβερνήτην δὲ Ὀνησίκριτον αὐτὸς δὲ πεζῇ δι Ὠρειτῶν πορευόμενος εἰς ἐσχάτην ἀπορίαν προήχθη καὶ πλῆθος ἀνθρώπων ἀπώλεσεν , ὥστε τῆς μαχίμου δυνάμεως μη δὲ τὸ τέταρτον ἐκ τῆς Ἰνδικῆς ἀπαγαγεῖν .
καίτοι δώδεκα μὲν μυριάδες ἦσαν οἱ πεζοί , τὸ δ ἱππικὸν εἰς μυρίους καὶ πεντακισχιλίους 0 .
ἀλλὰ καὶ νόσοι χαλεπαὶ καὶ δίαιται πονηραὶ καὶ καύματα ξηρὰ καὶ πλείστους ὁ λιμὸς διέφθειρεν , ἄσπορον χώραν ἐπιόντας ἀνθρώπων κακοβίων , ὀλίγα καὶ ἀγεννῆ πρόβατα κεκτημένων , ἃ τοὺς θαλαττίους ἰχθῦς εἰθισμένα προσφέρεσθαι σάρκα μοχθηρὰν εἶχε καὶ δυσώδη .
μόλις οὖν ἐν ἡμέραις ἑξήκοντα ταύτην διελθὼν καὶ τῆς Γεδρωσίας ἁψάμενος εὐθὺς ἐν ἀφθόνοις ἦν πᾶσι , τῶν ἔγγιστα σατραπῶν καὶ βασιλέων παρασκευασάντων .
ἀναλαβὼν οὖν ἐνταῦθα τὴν δύναμιν ἐξώρμησε κώμῳ χρώμενος ἐφ ἡμέρας ἑπτὰ διὰ τῆς Καρμανίας , αὐτὸν μὲν οὖν ἵπποι σχέδην ἐκόμιζον ὀκτώ , μετὰ τῶν ἑταίρων ὑπὲρ θυμέλης ἐν ὑψηλῷ καὶ περιφανεῖ πλαισίῳ πεπηγυίας εὐωχούμενον συνεχῶς ἡμέρας καὶ νυκτός ·
ἅμαξαι δὲ παμπληθεῖς , αἱ μὲν ἁλουργοῖς καὶ ποικίλοις περιβολαίοις , αἱ δ ὕλης ἀεὶ προσφάτου καὶ χλωρᾶς σκιαζόμεναι κλάδοις , εἵποντο τοὺς ἄλλους ἄγουσαι φίλους καὶ ἡγεμόνας ἐστεφανωμένους καὶ πίνοντας .
εἶδες δ ἂν οὐ πέλτην , οὐ κράνος , οὐ σάρισαν , ἀλλὰ φιάλαις καὶ ῥυτοῖς καὶ θηρικλείοις παρὰ τὴν ὁδὸν ἅπασαν οἱ στρατιῶται βαπτίζοντες ἐκ πίθων μεγάλων καὶ κρατήρων ἀλλήλοις προέπινον , οἱ μὲν ἐν τῷ προάγειν ἅμα καὶ βαδίζειν , οἱ δὲ κατακείμενοι .
πολλὴ δὲ μοῦσα συρίγγων καὶ αὐλῶν ᾠδῆς τε καὶ ψαλμοῦ καὶ βακχείας γυναικῶν κατεῖχε πάντα τόπον .
τῷ δὲ ἀτάκτῳ καὶ πεπλανημένῳ τῆς πορείας παρείπετο καὶ παιδιὰ βακχικῆς ὕβρεως , ὡς τοῦ θεοῦ παρόντος αὐτοῦ καὶ συμπαραπέμποντος τὸν κῶμον .
ἐπεὶ δὲ ἧκε τῆς Γεδρωσίας εἰς τὸ βασίλειον , αὖθις ἀνελάμβανε τὴν στρατιὰν πανηγυρίζων .
λέγεται δὲ μεθύοντα αὐτὸν θεωρεῖν ἀγῶνας χορῶν , τὸν δὲ ἐρώμενον Βαγώαν χορεύοντα νικῆσαι καὶ κεκοσμημένον διὰ τοῦ θεάτρου παρελθόντα καθίσαι παρ αὐτόν ·
ἰδόντας δὲ τοὺς Μακεδόνας κροτεῖν καὶ βοᾶν φιλῆσαι κελεύοντας , ἄχρι οὗ περιβαλὼν κατεφίλησεν .
ἐνταῦθα τῶν περὶ Νέαρχον ἀναβάντων πρὸς αὐτόν ἡσθεὶς καὶ διακούσας τὰ περὶ τὸν πλοῦν , ὥρμησεν αὐτὸς πλεύσας κατὰ τὸν Εὐφράτην στόλῳ μεγάλῳ , εἶτα περὶ τὴν Ἀραβίαν καὶ τὴν Λιβύην παρακομισθείς διὰ στηλῶν Ἡρακλείων ἐμβαλεῖν εἰς τὴν ἐντὸς θάλασσαν , καὶ πλοῖα παντοδαπὰ περὶ Θάψακον ἐπήγνυτο , καὶ συνήγοντο ναῦται καὶ κυβερνῆται πανταχόθεν .
ἡ δὲ ἄνω στρατεία χαλεπὴ γενομένη καὶ τὸ περὶ Μαλλοὺς τραῦμα καὶ ἡ φθορὰ πολλὴ λεχθεῖσα τῆς δυνάμεως ἀπιστίᾳ τῆς σωτηρίας αὐτοῦ τά τε ὑπήκοα πρὸς ἀποστάσεις ἐπῆρε καὶ τοῖς στρατηγοῖς καὶ σατράπαις ἀδικίαν πολλὴν καὶ πλεονεξίαν καὶ ὕβριν ἐνεποίησε καὶ ὅλως διέδραμε σάλος ἁπάντων καὶ νεωτερισμός .
ὅπου καὶ πρὸς Ἀντίπατρον Ὀλυμπιὰς καὶ Κλεοπάτρα στασιάσασαι διείλοντο τὴν ἀρχήν , Ὀλυμπιὰς μὲν Ἤπειρον , Κλεοπάτρα δὲ Μακεδονίαν παραλαβοῦσα 0 .
καὶ τοῦτο ἀκούσας Ἀλέξανδρος βέλτιον ἔφη βεβουλεῦσθαι τὴν μητέρα ·
μακεδόνας γὰρ οὐκ ἂν ὑπομεῖναι βασιλευομένους ὑπὸ γυναικός .
διὰ ταῦτα Νέαρχον μὲν αὖθις ἐπὶ θάλασσαν ἔπεμψεν , ἐμπλῆσαι πολέμων ἅπασαν ἐγνωκὼς τὴν παραλίαν , αὐτὸς δὲ καταβαίνων ἐκόλαζε τοὺς πονηροὺς τῶν στρατηγῶν .
τῶν δὲ Ἀβουλήτου παίδων ἕνα μὲν Ὀξυάρτην αὐτὸς ἀπέκτεινε σαρίσῃ διελάσας , Ἀβουλήτου δὲ μηδὲν τῶν ἀναγκαίων παρασκευάσαντος , ἀλλ ἢ τρισχίλαι τάλαντα νομίσματος αὐτῷ προσαγαγόντος , ἐκέλευσε τοῖς ἵπποις τὸ ἀργύριον παραβαλεῖν .
ὡς δ οὐκ ἐγεύοντο , φήσας , τί οὖν ὄφελος ἡμῖν τῆς σῆς παρασκευῆς 0 ;
καθεῖρξε τὸν Ἀβουλίτην .
ἐν δὲ Πέρσαις ι πρῶτον μὲν ἀπέδωκε τὸ νόμισμα ταῖς γυναιξίν , ὥσπερ εἰώθεισαν οἱ βασιλεῖς , ὁσάκις εἰς Πέρσας ἀφίκοιντο , διδόναι χρυσοῦν ἑκάστῃ , καὶ διὰ τοῦτο φασιν ἐνίους μὴ πολλάκις , Ὦχον δὲ μη δὲ ἅπαξ εἰς Πέρσας παραγενέσθαι , διὰ μικρολογίαν ἀποξενώσαντα τῆς πατρίδος ἑαυτόν .
ἔπειτα τὸν Κύρου τάφον εὑρὼν διορωρυγμένον ἀπέκτεινε τὸν ἀδικήσαντα , καίτοι Πελλαῖος ἦν οὐ τῶν ἀσημοτάτων ὁ πλημμελήσας , ὄνομα Πολύμαχος .
τὴν δὲ ἐπιγραφὴν ἀναγνούς ἐκέλευσεν Ἑλληνικοῖς ὑποχαράξαι γράμμασιν .
εἶχε δὲ οὕτως ·
ὦ ἄνθρωπε , ὅστις εἶ καὶ ὅθεν ἥκεις , ὅτι μὲν γὰρ ἥξεις , οἶδα , ἐγὼ Κῦρός εἰμι ὁ Πέρσαις κτησάμενος τὴν ἀρχήν , μὴ οὖν τῆς ὀλίγης μοι ταύτης γῆς φθονήσῃς ἣ τ οὐμὸν σῶμα περικαλύπτει .
ταῦτα μὲν οὖν ἐμπαθῆ σφόδρα τὸν Ἀλέξανδρον ἐποίησεν , ἐν νῷ λαβόντα τὴν ἀδηλότητα καὶ μεταβολήν .
ὁ δὲ Καλανὸς ἐνταῦθα χρόνον οὐ πολὺν ὑπὸ κοιλίας ἐνοχληθείς ᾐτήσατο πυρὰν αὑτῷ γενέσθαι , καὶ κομισθεὶς ἵππῳ πρὸς αὐτήν , ἐπευξάμενος καὶ κατασπείσας ἑαυτοῦ καὶ τῶν τριχῶν ἀπαρξάμενος , ἀναβαίνων ἐδεξιοῦτο τοὺς παρόντας τῶν Μακεδόνων , καὶ παρεκάλει τὴν ἡμέραν ἐκείνην ἡδέως γενέσθαι καὶ μεθυσθῆναι μετὰ τοῦ βασιλέως , αὐτὸν δὲ ἐκεῖνον ἔφη μετ ὀλίγον χρόνον ἐν Βαβυλῶνι ὄψεσθαι .
ταῦτα δ εἰπών κατακλιθεὶς καὶ συγκαλυψάμενος οὐκ ἐκινήθη τοῦ πυρὸς πλησιάζοντος , ἀλλ ἐν ᾧ κατεκλίθη σχήματι , τοῦτο διατηρῶν ἐκαλλιέρησεν ἑαυτὸν τῷ πατρίῳ νόμῳ τῶν ἐκεῖ σοφιστῶν , τοῦτο πολλοῖς ἔτεσιν ὕστερον ἄλλος Ἰνδὸς ἐν Ἀθήναις Καίσαρι συνὼν ἐποίησε ·